มหาเถรสมาคม สร้างพระพุทธรูปทองคำปางลีลา ประจำพระชนมพรรษาฯ 7 รอบ 
(ภาพจาก มส.),มส.ร่วมกับรัฐบาล สร้างพระพุทธรูปทองคำปางลีลา ประจำพระชนมพรรษา สมเด็จพระนางเจ้าฯ พระบรมราชินีนาถ ถวายเนื่องในโอกาสทรงเจริญพระชนมพรรษาครบ 7 รอบ 84 พรรษา,วันที่ 1 ก.ค. ที่ศาลาอบรมสงฆ์ วัดสามพระยา เขตพระนคร สมเด็จพระมหารัชมังคลาจารย์ (ช่วง วรปุญฺโญ) ผู้ปฏิบัติหน้าที่สมเด็จพระสังฆราช เป็นประธานฝ่ายสงฆ์ในพิธีเจริญพระพุทธมนต์ถวายพระพรชัยมงคลเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเสด็จเถลิงถวัลยราชสมบัติครบ 70 ปี และเฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสมหามงคลเฉลิมพระชนมพรรษา 7 รอบ 84 พรรษา โดยมีนายวิษณุ เครืองาม รองนายกรัฐมนตรี เป็นประธานฝ่ายฆราวาส และนายสุวพันธุ์ ตันยุวรรธนะ รัฐมนตรีประจำสำนักนายกรัฐมนตรี กำกับดูแลสำนักงานพระพุทธศาสนาแห่งชาติ (พศ.) ร่วมงาน มีพระสงฆ์ในเขต กทม.และพุทธศาสนิกชนร่วมพิธีจนเต็มศาลาอบรมสงฆ์,นายพนม ศรศิลป์ ผอ.สำนักงานพระพุทธศาสนาแห่งชาติ (พศ.) กล่าวว่า มหาเถรสมาคม (มส.) ร่วมกับรัฐบาล และ พศ. จัดพิธีเจริญพระพุทธมนต์ถวายพระพรชัยมงคลเฉลิมพระเกียรติพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ เนื่องในสองโอกาสมหามงคลดังกล่าว โดยให้วัดไทยทั่วโลกใช้บทฉันท์ถวายพระพร 2 บทพิเศษที่ มส.ได้แต่งขึ้นใหม่ ได้แก่ บทสัตตติวัสสรัชชกาลวรทานคาถา และบทปรมราชินีนาถาภิถุติปสิทธิวรทานคาถา สวดในช่วงทำวัตรเช้า เย็น ตลอดปี 2559,ขณะเดียวกันจากการที่ พล.อ.ประยุทธ์ จันทร์โอชา นายกรัฐมนตรี มีโอกาสสวดมนต์ 2 บทพิเศษดังกล่าว ที่พุทธคยา ประเทศอินเดีย จึงอยากให้ประชาชนได้มีโอกาสร่วมสวดมนต์บทพิเศษทั้ง 2 บทนี้ เพื่อถวายพระพรชัยมงคลทั้ง 2 พระองค์อย่างพร้อมเพรียงกัน ดังนั้นทาง พล.อ.ประยุทธ์ จึงให้ทาง พศ.จัดพิธีเจริญพระพุทธมนต์ใหญ่ทุกวันจันทร์ และศุกร์ ซึ่งวันจันทร์เป็นวันคล้ายวันพระราชสมภพของพระบาทสมเด็จพระเจ้าอยู่หัว ส่วนวันศุกร์เป็นวันคล้ายวันพระราชสมภพของสมเด็จพระนางเจ้าฯ พระบรมราชินีนาถ โดยหลังจากนี้ในวันที่ 4 ก.ค.จะจัดขึ้นที่ วัดปากน้ำ ภาษีเจริญ,นายพนม กล่าวด้วยว่า นอกจากนี้ มส.ยังร่วมกับรัฐบาล จัดสร้างพระพุทธรูปประจำพระชนมพรรษา สมเด็จพระนางเจ้าฯ พระบรมราชินีนาถ เนื่องในโอกาสมหามงคลเฉลิมพระชนมพรรษา 7 รอบ โดยตั้งคณะกรรมการอำนวยการฯ ประกอบด้วย คณะที่ปรึกษารวมประกอบด้วยสมเด็จพระราชาคณะที่ดำรงตำแหน่งกรรมการ มส. ส่วนคณะกรรมการอำนวยการฯ มีนายกรัฐมนตรี เป็นประธานกรรมการ และมีตนเป็นกรรมการและเลขานุการ ทั้งนี้จากการประชุมคณะกรรมการอำนายการฯ เมื่อวันที่ 20 มิ.ย. สำนักช่างสิบหมู่ กรมศิลปากร รายงานว่า การออกแบบและปั้นต้นแบบพระพุทธรูปเสร็จเรียบร้อยแล้ว ซึ่งคณะกรรมการฝ่ายพิจารณาแบบพระพุทธรูป และสำนักนายกรัฐมนตรี ได้มีหนังสือเรียน สำนักราชเลขาธิการดำเนินการกราบบังคมทูลพระกรุณาทราบฝ่าละอองธุลีพระบาท ขอพระราชทานพระบรมราชวินิจฉัยแบบพระพุทธรูป และขอพระราชทานพระบรมราชานุญาตจัดสร้างพระพุทธรูป รวมทั้งขอพระราชทานนามพระพุทธรูปประจำพระชนมพรรษาฯ แล้ว,โดยพระพุทธรูปมีนามว่า พระสัมพุทธโคดม สิริกิตบรมราชินีนาถจตุราสีติวรรษมงคล มีความหมายว่า พระสัมพุทธโคดม องค์เป็นมงคลสร้างเมื่อสมเด็จพระนางเจ้าสิริกิติ์  พระบรมราชินีนาถ ทรงเจริญพระชนมพรรษา 84 พรรษา จะจัดสร้างเป็นพระพุทธรูปปางลีลา สร้างด้วยเนื้อทองคำบริสุทธิ์ 99.99 เปอร์เซ็นต์ สูงตลอดรัศมี 38 เซนติเมตร น้ำหนักทองคำ 20 กิโลกรัม แท่นฐานสร้างด้วยทองคำขาว น้ำหนัก 5 กิโลกรัม โดยหลังจากนี้จะมีการกำหนดจัดพิธีเททองหล่อพระพุทธรูปเป็นปฐมฤกษ์ พิธีเททองหล่อพระพุทธรูป พิธีพุทธาภิเษกต่อไป,ทั้งนี้ กระทรวงการคลัง ในฐานะฝ่ายจัดหาทุนจัดสร้างพระพุทธรูป ได้เปิดบัญชีธนาคารกรุงไทย สาขากระทรวงการคลัง ชื่อบัญชี สร้างพระพุทธรูปประจำพระชนมพรรษา สมเด็จพระนางเจ้าฯ พระบรมราชินีนาถ เลขที่บัญชี 068-0-17120-7 โดยผู้มีจิตศรัทธาร่วมสนับสนุนการจัดสร้างพระพุทธรูปประจำพระชนมพรรษา สามารถร่วมบริจาคได้ตามเลขที่บัญชีดังกล่าว.
มส.ร่วมกับรัฐบาล สร้างพระพุทธรูปทองคำปางลีลา ประจำพระชนมพรรษา สมเด็จพระนางเจ้าฯ พระบรมราชินีนาถ ถวายเนื่องในโอกาสทรงเจริญพระชนมพรรษาครบ 7 รอบ 84 พรรษา
พระพุทธรูปประจำพระชนมพรรษา,สร้างพระพุทธรูป,พระประจำพระชนมพรรษา7รอบ,พระสัมพุทธโคดม สิริกิตบรมราชินีนาถจตุราสีติวรรษมงคล,มส.,มหาเถรสมาคม,มส.สร้างพระ,ศาสนา,ข่าว,ไทยรัฐออนไลน์,ข่าวสังคม,ข่าวทั่วไทย,ข่าวการศึกษา